Центар за туризам, културу и спорт у Сврљигу

расписује

**Конкурс за учешће на 17. Ликовној колонији „Ars Timacum“**

Ликовна колонија биће одржана од 10. до 15. јула 2020. године у просторијама Центра за туризам , културу и спорт у Сврљигу.

Потребно је послати следећу документацију:

– попуњен пријавни образац;

– биографске податке;

– 5 фотографија својих дела у PDF или JPG формату.

Пријаву за учешће и пратећу документацију треба послати до 25. јуна 2020. године на

е-mail Центра за туризам, културу и спорт Сврљиг – kcsvrljig@yahoo.com

Организациони одбор ће на основу приспеле документације извршити селекцију.

Коначни списак уметника биће истакнут на сајту, а сви одабрани уметници биће обавештени путем телефона и e-mail-a.

Учесницима je обезбеђенo:

– путни трошкови који ће бити рефундирани након достављених путних карата;

– смештај (пет ноћења са оброцима);

– сликарски и други материјал потребан за рад.

Сви учесници Ликовне колоније дужни су да оставе два своја дела у димензијама које ће организатор прописати.

Након завршетка Колоније биће реализована изложба насталих радова.

Ликовна колонија „Ars Timacum“ основана са циљем да афирмише ову уметност, одржава се у континуитету од 2002. године. Од оснивања до данас на Колонији је учествовао велики број сликара из различитих крајева некадашње Југославије, иностранства као и уметника из завичаја.

Организатор Ликовне колоније је Центар за туризам, културу и спорт.